**TILSHUNOSLIK OLAMIDA SHAXS NOMLARI HAMDA ROD KATEGORIYASI (INGLIZ, O’ZBEK, RUS TILLARI MATERIALLARI ASOSIDA)**

***Elmurodova T.G’. (SamDChTI)***

Tilshunoslik fani fan sifatida XX-asrda rivoj topgan bo’lsa-da, uning tub ildizlari insoniyatning ilk davrlari bilan uzviy bog’liq. Zero u boshqa fanlar singari, shu bilan birgalikda, ulardan farqli o’laroq insonlar uchun o’zaro muloqot almashinuv manbasi bo’lmish til va uning tuzilishini tadqiq etadi.

“Shaxs nomlari” atamasiga to’xtaladigan bo’lsak, shaxs nomlari- inson shaxsini ifodalab keluvchi hamda uning sifati yoki qaysi bir guruh, ijtimoiy qatlamga mansubliligi kabi sifatlarini ochib berish uchun xizmat qiluvchi onomastikaning o’rganish obyektlaridan biri. Shaxs otlarining “gender” lik (rod kategoriyasi) xususiyatlariga to’xtaladigan bo’lsak, avvalo, shuni aytib o’tishimiz joizki, tilshunoslikda otlarni rod kategoriyasi (jinsiy tabaqalanish ma’nosida) bo’yicha guruhlarga ajratish nisbiy tushuncha hisoblanadi. Ammo, shaxs otlariga doir otlarni tahlil qilish jarayonida shunga amin bo’ldikki, til lug’aviy qatlamidagi shaxs otlarining barcha guruhlardagi nomlarni rod kategoriyasi bo’yicha ikki guruhga bemalol ajratishimiz mumkin. Masalan: shaxs otlarining qarindosh- urug’ munosabatlari guruhi bo’yicha shaxs otlarini erkak (мужской род) hamda ayol (женский род) rod kategoriyalari orqali ajratishimiz mumkin, ya’ni ona-mother-мама; opa (singil)- sister- сестра; buvi- grandmother- бабушка; xola-(amma)-aunt-тётя; qiz-daughter- дочь kabi shaxs otlarini alohida bir guruh hamda ota-father-папа ; bobo-grandfather-дедушка, tog’a, amaki- дядя, o’g’il- son- сын, kuyov-bridegroom-жених kabi boshqa bir guruhni hosil qilishimiz mumkin.

Yuqoridagi ma’lumotlarga qo’shimcha qilgan holda, shaxs nomlarining kasb-hunarga oid nomlar guruhida rod kategoriyasi bo’yicha guruhlarga ajratish jarayonida shaxs nomlari asosan qo’shimchalar qo’shish yoki bo’lmasam, jinsga doir so’zlarni qo’shish orqali yasalishlariga guvoh bo’lamiz.

Birinchidan, qo’shimchalar orqali yasalganda:

Ingliz tilidagi -or-ress qo’shimchalari: actor- actress, prince-princess, steward- stewardess, waitor-waitress master - mistress so’zlarida; rus tilidagi-к, ник, шик-ица, ин-ка qo’shimchalari: ученик-ученица; писатель–писательница; журналист-журналистка; продавец – продавщица; секретарь-секретарька; хозяин – хозяйка; o’zbek tilidagi -a qo’shimchasi orqali jenskiy roddagi shaxs nomlari: adib-adiba; kotib-kotiba kabi otlar.

Ikkinchidan, kasb- hunarga oid shaxs nomlari bilan ingliz tilidagi “man/woman” so’zlarining ishlatilishi orqali rod kategoriyasining farqlanishi: businessman-businesswoman; sportsman-sportswoman; kongressman- kongresswoman.bazan esa jenskiy rodda sinonimik variantlar ham uchrab turadi, ya’ni businesswoman- buziness-lady. Rus tilida yuqorida keltirilgan shaxs otlari xuddi shunday shaklga ega: бизнесмен- бизнесвумен- бизнеследи. O’zbek tilida esa bu so’zlar ham internatsional so’z sifatida qabul qilingan ham ularning o’zbek tili lug’at boyligida ekvivalentlari mavjud: biznesmen- biznesvumen-biznesledi yoki bo’lmasam, tadbirkor- tadbirkor ayol- tadbirkor honim.

Ammo shaxslarning xarakter- xususiyatlari bo’yicha shaxs otlari guruhidagi otlarni xuddi shunday guruhlarga ajratish uchun shaxs jinsini bildiruvchi leksemalardan foydalanishga to’g’ri keladi. Boshqacha so’z bilan aytganda esa, ular „neytral“ so’zlar hisoblanadi. Birgina shaxslarning yoshiga doir shaxs otlarini misol qiladigan bo’lsak, ularning yakka holatidan rod kategoriyasiga ajrata olmaymiz. Masalan, „o’smir“ so’zini oladigan bo’lsak uning qaysi rodga tegishliligini aytish mushkul. Lekin uning oldiga „qiz“ yoki „o’g’il“ shaxs otlari birgalikda qo’llanilganda esa, biz uni mantiqan (ammo, vaqtinchalik qo’shma so’z sifatida) rod kategoriyasi bo’yicha guruhlashtirishimiz mumkin: „o’smir qizlar“ „o’smir yigitlar“ kabi:“Hozirgi kunda O’zbekistonimizda o’smir qizlar va yigitlar sportiga katta e’tibor qaratilmoqda.“ (jurnaldan).

Xulosa o’rnida shuni aytmoqchimizki, shaxs otlari va umuman barcha onomastik birliklarning tasnifi hamda ma’nosida grammatik kategoriya- rod kategoriyasining alohida o’rni mavjud bo’lib, genderlik xususiyati orqali nomlarning jinsiy tabaqalanishi orqali o’sha otlarning mohiyatini yanada kengroq yoritib berish mumkin.

**Adabiyotlar:**

1. Бегматов Э.А. Ўзбек тили антропонимикаси. – Тошкент: Фан, 2013. - 264 б.
2. Исмоилов И.И. Туркий тилларда қавм-қариндошлик терминлари. – Тошкент: Фан, 1966. – 186 б.
3. Marchand Hans. The categories and types of present-day English word-formation. - München: Verlag C. H. Beck., Second edition, 1969. Pp. x–xxvii, 1–545.